La imprentación d’esta instalación está proyectada nel ríu Cabreira y el sou valle, que son una de las cabeiras ayalgas fluviales que quedan nel Estáu. La presa produz una separtación longitudinal nel cauce con fraccionamiento de las poblaciones piscícolas ya nun dexa’l trensporte del material sólidu a lo llargu del cauce. La sua afección sobru la biodiversidá de la zona yia evidente, impactando amás sobru espacios incluyios dientru la rede Natura 2000, ya que dalgunas vías d’evacuación tendrían que fraiare estos espacios. Y por supuesto, supondrá un llastre pa l’actividá económica de la zona.
#000003
Toda esta implantación de macroparques na provincia supondrá un enantes y depués ensin vuelta p’atrás nel desarrollu del territoriu, puesto que se prevé que una gran parte de los campos y cumes sian convertios nun suelu industrial que nun xenera empleu, y qu’expulsará a la pouca población qu’on resiste nas áreas rurales. Ya que’l modelu que se impón nun yia compatible con caltener una actividá agraria ou ganadera, asina cumo desarrollar un turismu basáu nuna bayura paisaxística que desaniciara.
#000004